Die Chinese tegnonuusblad ITHome het die foto bekom wat na bewering die agterkant van die Nokia 9 wys, kompleet met vyf kameralense in ’n sirkel gerangskik saam met ’n flitslig.
Byna klaar geswot of soek jy ’n ander werk? Jou CV móét vandag in ’n mededingende werksmark uitstaan. Kenners sê hoe
Doen jy ’n internet-soektog, is daar duisende blaaie oor hoe die “perfekte” CV moet lyk. Die raad verskil egter en dis boonop meestal op Amerikaners gemik, genoeg om jou deurmekaar te maak.
Deesdae geld baie van die ou reëls nie meer nie, sê Gail de Waal Basson, ’n professionele CV-skrywer van die Paarl. “Werksoek het ’n wetenskap geword en jou CV moet deel vorm van jou algehele beeld en strategie. Die jammerte is, die meeste CV’s lyk nie anders as tien jaar gelede nie – hoewel die mark anders is.”
Destyds het jy jou ID-nommer, adres en jou vorige base se telefoonnommers ingesluit, maar deesdae moet jy dit liefs uitlos, sê Arend Willemse, uitvoerende hoof by CV Profs, ’n CV-skryfdiens in Johannesburg.
As jy die kortlys haal, kan hulle jou kontak vir verwysings en persoonlike inligting, sê Gavin. “Moenie jou sertifikate insluit nie. Werkgewers sal vir bewyse vra indien nodig, maar ekstra aanhangsels maak die dokument onnodig lank.”
Werkgewers gaan nie alles deurlees as hulle nie dadelik beïndruk is nie, daarom is die struktuur baie belangrik, sê Gavin. “Jy moet jouself binne ’n paar sekondes verkoop. Begin met die heel belangrikste: Som jouself in ’n paar sinne op, met pertinente prestasies, vaardighede en ondervinding wat van toepassing is op die werk waarvoor jy aansoek doen.
’n CV is ’n besigheidsdokument, nie ’n spyskaart of teaterprogram nie, sê Gail. Prentjies, blommetjies en raampies trek die aandag van jou ervaring en prestasies af. Moet ook nie ’n vreemde lettertipe of -grootte gebruik om uit te staan nie. Gebruik ’n besigheidslettertipe soos Arial of Calibri in grootte 10 of 12.
Hoewel video-CV’s gewild begin word in lande soos die VSA, werk dit nie plaaslik nie, sê Gavin. “Hier laat selfs korporatiewe onder-nemings se e-posstelsels nie groot dokumente soos video’s deur nie – jou CV sal heel moontlik dan geblok word. Werkgewers het ook nie tyd om na ’n video te kyk nie.”
“Op 25 sal jy ook op ander dinge fokus as op 50. Terwyl jy nog min ervaring het, kan jy relevante skoolprestasies soos leierskapsposisies insluit. Maar los dit as jy genoeg werks-ondervinding het om die twee bladsye vol te maak. Jy kan oor jou geskiedenis uitwei as jy vir die onderhoud genooi word.”
Dit was eers ongehoord, maar deesdae is dit ’n goeie idee om ’n foto van jouself in te sluit. “Dit gaan nie vir jou die werk kry nie, maar dit maak jou CV meer persoonlik,” sê Gavin.
Moet nooit die posbeskrywing in die advertensie óf jou vorige posbeskrywings net so in jou CV gebruik nie, sê Gail. Skryf dit in jou eie woorde. Moet ook nie dieselfde beskrywing vir elke vorige werk herhaal nie. As die verantwoordelikhede oorvleuel het, moet jy dit anders verwoord, sê Arend.
Daar is sekere beskrywings wat byna almal in hul CV gebruik (soos innoverend, passievol en hardwerkend) en werkgewers lees net verby dit, sê Arend. Bewys eerder deur jou ervaring dat jy die eienskappe het.
As jy innoverend is, verduidelik wat jy gedoen het wat vernuwing gebring het, wys hoe passievol jy is deur jou prestasies, en sluit voorbeelde in wat dit duidelik maak hoe hard jy aan ’n projek gewerk het.
Werkgewers gaan kyk wel deesdae ook na jou ander sosiale-media-profiele, selfs al sluit jy nie die skakels in nie, sê Arend. Maak dus seker jou ander profiele wys jou beste kant – of dit is ten minste privaat, sodat ’n werkgewer nie jou partytjiefoto’s kan sien nie.